

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKI NAČELNIK** |

KLASA: 550-01/22-01/03

URBROJ:2158-41-02-24-5

Vladislavci, 11. listopada 2024.

Na temelju članka 11. Zakona o pravu na pristup informacijama („Narodne novine“ broj 25/13, 85/15 i 69/22), općinski načelnik Općine Vladislavci objavljuje

**SAVJETOVANJE SA ZAINTERESIRANOM JAVNOŠĆU**

**Nacrt Odluke** **o izmjenama Odluke o socijalnoj skrbi na području Općine Vladislavci**

**Savjetovanje traje od 11. listopada do** **28. listopada 2024.**

Pozivamo predstavnike zainteresirane javnosti da najkasnije do 28. listopada 2024. godine dostave svoje prijedloge, komentare i primjedbe na nacrt Odluke o izmjenama Odluke o socijalnoj skrbi na području Općine Vladislavci (dalje u tekstu: nacrt Odluke) s obrazloženjem, putem pošte ili osobno na adresu: Jedinstveni upravni odjel Općine Vladislavci, Kralja Tomislava 141, 31404 Vladislavci ili na e-mail: vladislavci.tajnik@gmail.com

 Prijedlozi, komentari i primjedbe na predloženi nacrt Odluke dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Vladislavci.

Prijedlozi, komentari i primjedbe moraju sadržavati i adresu podnositelja i biti čitko napisani, uz javno navođenje dijela prijedloga akta/dokumenta na koji se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Vladislavci. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

Nacrt Odluke je objavljen u elektronskom obliku na internet stranici Općine Vladislavci [www.opcina-vladislavci.hr](http://www.opcina-vladislavci.hr)

Nacrt Odluke koji je objavljen na internet stranici Općine Vladislavci predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Tekst ove objave objavit će se na web stranici Općine Vladislavci [www.opcina-vladislavci.hr](http://www.opcina-vladislavci.hr) u rubrici “Savjetovanje sa zainteresiranom javnošću“ i na Oglasnoj ploči Općine.

Po provedenom savjetovanju izradit će se Izvješće o provedenom savjetovanju.

**OPĆINA VLADISLAVCI**

*NACRT ODLUKE*

*o izmjenama Odluke o socijalnoj skrbi na području Općine Vladislavci*

Temeljem članka 289. stavka 7. Zakona o socijalnoj skrbi (Narodne novine 18/22, 46/22 119/22, 71/23, 156/23)i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj \_\_. sjednici održanoj dana \_\_\_\_ 2025. godine, donijelo je

**O D L U K U**

**o izmjenama Odluke** **o socijalnoj skrbi na području Općine Vladislavci**

**Članak 1.**

1. U Odluci o socijalnoj skrbi na području Općine Vladislavci („Službeni glasnik“ Općine Vladislavci broj 10/22) u članku 10. stavak 1. u točki a) riječi: „ 1.500,00 kuna“ zamjenjuju se riječima: „300,00 eura“, te u točki b) riječi: „1.000,00 kuna“ zamjenjuju se riječima „200,00 eura“.

**Članak 2.**

1. U članku 11. stavak 3. riječi: „5.000,00 kn“ zamjenjuju se riječima: „1.000,00 eura“
2. U članku 11. stavak 4. riječi 2.000,00 kuna“ zamjenjuju se riječima: „400,00 eura,“.

**Članak 3.**

1. U članku 13. riječi: „3.000,00 kuna“ zamjenjuju se riječima: „450,00 eura“.
2. U članku 13. stavak 5. riječi: „200,00 kuna“ zamjenjuju se riječima: „30,00 eura“

**Članak 4.**

1. Ostale odredbe ove Odluke ostaju nepromijenjene.

**Članak 5.**

1. Nalaže se Jedinstvenom upravnom odjelu Općine Vladislavci da izradi pročišćeni tekst Odluke o socijalnoj skrbi na području Općine Vladislavci.

**Članak 6.**

1. Ova Odluka stupa na snagu osmog dana od dana objave u “Službenom glasniku“ Općine Vladislavci.

KLASA: 550-01/22-01/03

URBROJ: 2158-41-01-24-

Vladislavci, \_\_\_\_ \_\_\_2024.

**Predsjednik**

**Općinskog vijeća**

*SLUŽBENI GLASNIK OPĆINE VLADISLAVCI BROJ 10/22*

ODLUKA

 o socijalnoj skrbi na području Općine Vladislavci

Temeljem članka 289. stavka 7. Zakona o socijalnoj skrbi (Narodne novine 18/22 i 46/22) i članka 30. Statuta Općine Vladislavci („Službeni glasnik Općine Vladislavci“ broj 3/13, 3/17, 2/18, 4/20, 8/20 i 2/21) Općinsko vijeće Općine Vladislavci na 19. sjednici održanoj 6. listopada 2022. godine, donijelo je

**ODLUKU**

**o socijalnoj skrbi na području Općine Vladislavci**

**I. OPĆE ODREDBE**

Članak 1.

Ovom Odlukom utvrđuju se djelatnosti socijalne skrbi na području Općine Vladislavci, korisnici socijalne skrbi, prava i socijalne usluge koje pruža i osigurava Općina Vladislavci, te uvjeti, način i postupak za njihovo ostvarivanje.

Članak 2.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

Članak 3**.**

Sredstva za ostvarivanje pomoći propisanih Zakonom o socijalnoj skrbi (u daljnjem tekstu: Zakon) osiguravaju se u proračunu Općine Vladislavci, a sredstva za druge pomoći utvrđene ovom Odlukom osiguravaju se sukladno proračunskim mogućnostima Općine Vladislavci za tekuću godinu.

**II. KORISNICI SOCIJALNE SKRBI**

Članak 4.

Korisnik socijalne skrbi (u daljnjem tekstu: korisnik) je:

1. osoba koja ostvaruje pravo na naknadu za troškove stanovanja temeljem odredbi Zakona,
2. osoba koja ima važeće rješenje nadležnog Centra za socijalnu skrb o ostvarivanju prava na zajamčenu minimalnu naknadu,
3. za ostvarivanje ostalih pomoći utvrđenih ovom Odlukom - hrvatski državljanin sa prebivalištem ili boravištem na području Općine Vladislavci, a iznimno za ostvarivanje prava na jednokratnu pomoć korisnik može biti hrvatski državljanin koji nema prebivalište i boravište na području Općine Vladislavci, uz ispunjanje ostalih uvjeta propisanih ovom Odlukom.

**III. OBLICI POMOĆI SOCIJALNE SKRBI, UVIJETI I NAČIN OSTVARIVANJA**

Članak 5.

Pomoći po ovoj Odluci su:

1. naknada za troškove stanovanja,
2. jednokratna novčana pomoć,
3. pomoć za podmirenje pogrebnih troškova,
4. pravo na jednokratnu pomoć za umirovljenike povodom Uskrsa i/ili Božića,
5. pravo na donaciju toplog obroka – ručka.

Pomoći iz stavka 1. točke 1. ovog članka utvrđene su sukladno Zakonu.

Pomoć i visina pomoći iz stavka 1. točke 2.-6. ovog članka ostvarivati će se sukladno proračunskim mogućnostima Općine Vladislavci za tekuću godinu.

1. **Naknada za troškove stanovanja**

Članak 6.

 Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Članak 7.

Troškovi stanovanja su troškovi najamnine, komunalne naknade, troškovi grijanja, vodne usluge te troškovi koji su nastali zbog radova na povećanju energetske učinkovitosti zgrade.

 Naknada za troškove stanovanja priznaje se u visini od najmanje 30% iznosa zajamčene minimalne naknade samcu, odnosno kućanstvu.

 Ako su troškovi stanovanja manji od 30% iznosa zajamčene minimalne naknade, naknada se priznaje u iznosu stvarnih troškova stanovanja.

 Općina naknadu za troškove stanovanja može djelomično ili u potpunosti podmiriti izravno u ime i za račun korisnika zajamčene minimalne naknade.

 Rješenje o priznavanju prava na naknadu za troškove stanovanja donosi Jedinstveni upravni odjel Općine Vladislavci.

Troškovi stanovanja priznati će se za tekući mjesec ukoliko u trenutku podnošenja zahtjeva tijekom mjeseca u kojem stranka podnosi zahtjev ima Rješenje Centra za socijalnu skrb o zajamčenoj minimalnoj naknadi za cijeli mjesec, uz ispunjavanje ostalih uvjeta propisanih ovom Odlukom.

Članak 8.

Korisniku pomoći za troškove stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.

**2. Jednokratna novčana pomoć**

Članak 9.

Jednokratna novčana pomoć je poseban oblik pomoći samcu ili kućanstvu koji zbog podmirenja izvanrednih troškova nastalih uslijed trenutnih životnih okolnosti na koje ne mogu utjecati (bolesti ili smrt člana obitelji, kupnje ortopedskih pomagala, prirodne nepogode ili druge nevolje) nisu u mogućnosti podmiriti osnovne životne potrebe.

Članak 10.

Jednokratnu novčanu pomoć mogu ostvariti korisnici zajamčene minimalne naknade, odnosno samac ili kućanstvo koji ispunjavaju sljedeće uvjete:

- hrvatski državljanin sa prebivalištem ili boravištem na području Općine Vladislavci, a iznimno korisnik može biti hrvatski državljanin koji nema prebivalište i boravište na području Općine Vladislavci ako mu mjesečni iznos primanja za posljednja tri mjeseca prije podnošenja zahtjeva ne prelazi:

a) za samca najviše u iznosu do 1.500,00 kuna,

b) za kućanstvo najviše u iznosu do 1.000,00 kuna po članu kućanstva.

Iznimno, zbog trenutačnih materijalnih teškoća nastalih prvenstveno zbog nesretnog slučaja u kućanstvu, velike štete u kućanstvu nastale zbog nesreće ili elementarne nepogode, skupog liječenja teške bolesti, smrti člana kućanstva i slično jednokratnu novčanu pomoć mogu ostvariti i korisnici čija primanja prelaze iznos propisan ovim člankom.

Uz zahtjev, korisnici su dužni dostaviti sljedeću dokumentaciju:

1. korisnici zajamčene minimalne naknade:
* preslik rješenja Centra za socijalnu skrb kojim se utvrđuje pravo na zajamčenu minimalnu naknadu,
* ostala dokumentacija kojom se dokazuju navodi iz zahtjeva (npr. liječnička dokumentacija, smrtni list...),
* potvrdu banke o IBAN računu, odnosno vlastoručno potpisanu izjavu o broju IBAN računa.
1. ostali korisnici:
* preslika osobne iskaznice podnositelja zahtjeva ili uvjerenje o prebivalištu,
* preslika osobne iskaznice za ostale članove kućanstva, (rodni list za maloljetne članove pribavlja Jedinstveni upravni odjel)
* dokaz o redovnim mjesečnim primanjima ( ako ih ima),
* dokaz o nezaposlenosti, ako je podnositelj zahtjeva nezaposlen,
* ostala dokumentacija kojom se dokazuju navodi iz zahtjeva (npr. liječnička dokumentacija, smrtni list...),
* potvrdu banke o IBAN računu, odnosno vlastoručno potpisanu izjavu o broju IBAN računa.

Članak 11.

Općinski načelnik donosi odluku o dodjeli jednokratne novčane pomoći.

Jednokratna novčana pomoć se doznačava na račun podnositelja, a ako se na temelju utvrđenih okolnosti ocijeni ili se može osnovano pretpostaviti da korisnik naknadu neće koristiti namjenski, ista se može uplatiti i direktno na račun određenog dobavljača, pružatelja usluga ili drugog subjekta.

Jednokratna novčana pomoć u pravilu se može odobriti samo jednom godišnje. Iznimno, jednokratna novčana pomoć se može odobriti i više puta godišnje istom korisniku, najviše do 5.000,00 kn. Za iznose veće od 5.000,00 kn potrebna je suglasnost Općinskog vijeća Općine Vladislavci.

Korisnici kojima je odobrena jednokratna pomoć u iznosu većem od 2.000,00 kuna u obvezi su u roku od 30 dana od dana isplate jednokatne novčane pomoći Jedinstvenom upravnom odjelu Općine Vladislavci dostaviti dokaz da su jednokratnu pomoć utrošili namjenski (preslik računa, ambulantni list i dr.)

Visinu jednokratne novčane pomoći za svaki pojedini slučaj iz stavka 1. ovog članka, odredit će Općinski načelnik u skladu s mogućnostima općinskog proračuna.

**3. Pomoć za podmirenje pogrebnih troškova**

Članak 12.

Podmirenje pogrebnih troškova iz proračuna Općine Vladislavci osigurava se za osobe koje su preminule, a u trenutku smrti su imale prijavljeno prebivalište na području Općine Vladislavci pod uvjetom da:

- nema obveznika zakonskog ili ugovornog uzdržavanja ili drugih osoba koje žele podmiriti pogrebne troškove ili ima ali su korisnici zajamčene minimalne naknade;

- troškove pogreba ne podmiruje nadležno tijelo sukladno Zakonu;

- troškove pogreba ne podmiruje nadležno ministarstvo na temelju Zakona o hrvatskim braniteljima iz Domovinskog rata i članovima njihovih obitelji;

- se troškovi pogreba ne mogu podmiriti na temelju članstva preminule osobe u udruzi za solidarnu posmrtnu pripomoć ili iz police osiguranja.

Općina Vladislavci će za preminulu osobu koja je imala prihod ili imovinu, zatražiti povrat pogrebnih troškova od njezinih nasljednika.

**4. Pravo na jednokratnu pomoć**  **za umirovljenike povodom Uskrsa i /ili Božića**

Članak 13.

 Pravo na jednokratnu pomoć ostvaruju umirovljenici s područja Općine Vladislavci (korisnici tuzemne ili inozemne mirovine), uz uvjet :

- da im mjesečni iznos mirovine nije veći od 3.000,00 kuna,

- da imaju prebivalište na području Općine Vladislavci

Pravo na jednokratnu novčanu pomoć ostvaruju osobe koje su u trenutku podnošenja zahtjeva za jednokratnu pomoć za umirovljenike starije od 65 godina (dalje, skraćeno: starije osobe) , uz uvjet :

- da nisu korisnici mirovine (tuzemne ili inozemne)

- da im mjesečni prihod nije veći od 3.000,00 kuna,

- da imaju prebivalište na području Općine Vladislavci

Jednokratna novčana pomoć za umirovljenike/starije osobe može se isplatiti povodom Uskrsa i/ili Božića, ako su za tu svrhu osigurana sredstva u Proračunu Općine Vladislavci.

Odluku o isplati jednokratne novčane pomoći povodom Uskrsa i/ili Božića donosi Općinski načelnik.

Jednokratna novčana pomoć isplaćuje se u iznosu do 200,00 kuna po umirovljeniku/starijoj

osobi.

5. **Pravo na donaciju toplog obroka – ručka**

Članak 14.

 Pravo na donaciju toplog obroka - ručka ostvaruje hrvatski državljanin sa prebivalištem na području Općine Vladislavci koji zbog socijalnog i zdravstvenog stanja, tjelesnog ili mentalnog oštećenja nije u mogućnosti samostalno pribaviti namirnice i pripremiti obrok te koji nema člana obitelji/kućanstva ili skrbnika koji bi imao zakonsku obvezu brinuti o njima.

Pripremu i organizaciju podjele toplog obroka – ručka korisnicima obavlja pravna ili fizička osoba s kojom Općina sklopi ugovor o pružanju navedenih usluga, a potpora se doznačuje izravno na račun pružatelja usluge.

Pružatelj usluga dužan je voditi mjesečne evidencije o broju pripremljenih i podijeljenih obroka korisnicima te ih je dužan dostaviti u prilogu zahtjeva za podmirivanje troškova.

 Odluku o utvrđivanju prava na topli obrok – ručak donosi Općinski načelnik.

 **IV. NADLEŽNOST I POSTUPAK**

Članak 15.

Postupak za ostvarivanje prava socijalne skrbi utvrđenih ovom Odlukom pokreće se na zahtjev stranke ili po službenoj dužnosti, na obrascu koji se objavljuje na internetskoj stranici Općine.

Uz zahtjev za pokretanje postupka za ostvarivanje prava utvrđenih ovom Odlukom, korisnici prava dužni su priložiti potrebne isprave, odnosno dokaze koji su propisani Zakonom i ovom Odlukom.

Članak 16.

Korisnik potpora i naknada ostvarenih na temelju ove Odluke, dužan je prijaviti Jedinstvenom upravnom odjelu svaku promjenu činjenica i okolnosti koje utječu na daljnje korištenje istih ili na visinu priznatog iznosa najkasnije u roku od 8 dana od dana nastanka promjene.

Na osnovi obavijesti korisnika ili na osnovi podataka pribavljenih po službenoj dužnosti, Jedinstveni upravni odjel će donijeti novo rješenje samo ako su se promijenile okolnosti o kojima ovisi priznavanje prava i visina priznatog iznosa.

Ako korisnik nakon promijenjenih okolnosti i nadalje ispunjava uvjete za korištenje prava u manjem ili većem iznosu od već priznatog prava, pravo u izmijenjenom iznosu priznaje se s danom nastanka promijenjenih okolnosti.

Ako zbog promijenjenih okolnosti korisnik ne ispunjava uvjete za daljnje korištenje prava, pravo prestaje s danom nastanka promijenjenih okolnosti, te će Jedinstveni upravni odjel odrediti visinu, rok i način povrata protupravno stečene koristi.

Prema potrebi, Jedinstveni upravni odjel može, radi provjere, od korisnika prava socijalne skrbi, za vrijeme korištenja prava zatražiti nove isprave i dokaze radi utvrđivanja postojanja okolnosti o kojima ovisi ostvarivanje prava na ostvarenu potporu ili naknadu.

Članak 17.

Protiv prvostupanjskog rješenja dopuštena je žalba.

O žalbi protiv prvostupanjskog rješenja koje se odnosi na priznavanje naknade troškova stanovanja odlučuje nadležni upravni odjel Osječko-baranjske županije.

Žalba ne odgađa izvršenje rješenja.

**V. ZAVRŠNE ODREDBE**

Članak 18.

 Stupanjem na snagu ove Odluke prestaje važiti Odluka o socijalnoj skrbi na području Općine Vladislavci („Službeni glasnik“ Općine Vladislavci broj 6/17, 7/19, 4/20, 10/20, 10/21, 16/21 i 6/22).

Članak 19.

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 550-01/22-01/03

URBROJ: 2158-41-01-22-4

Vladislavci, 6. listopada 2022.

**Predsjednik**

**Općinskog Vijeća**

Krunoslav Morović